Karel Zeman

Karel Zeman (3. marraskuuta 1910 Ostroměř, Böömin kuningaskunta, Itävalta-Unkari – 5. huhtikuuta 1989 Zlín, Tšekkoslovakia) oli tšekkiläinen animaattori ja elokuvaohjaaja. Zeman tunnetaan parhaiten Jules Vernen teosten innoittamista omaperäisistä elokuvistaan, jotka yhdistelevät animaatiota, erikoistehosteita ja näyteltyjä kohtauksia.

Nuorena Zeman opiskeli mainosgrafiikkaa Ranskassa, ja hänen ensimmäinen animaationsa oli keittomainos. Palattuaan kotimaahansa Zeman työskenteli jonkin aikaa mainosalalla. Vuonna 1943 hänelle tarjottiin työtä animaatiostudiossa, minkä jälkeen hän keskittyi animaatioelokuvien tekoon. Zemanin varhaistöihin kuului muun muassa sarja lyhyitä humoristisia filmejä, joiden sankarina oli Herra Prokouk. Vuonna 1955 valmistui ensimmäinen näyteltyjä kohtauksia ja animaatiota yhdistelevä elokuva, Ihmemaailman salaisuudet, ja vuonna 1958 Salaisuuksien saari, joka perustui Vernen kertomuksiin. Näissä elokuvissa vanhat kirjankuvitukset heräsivät taianomaisesti eloon. 

Zeman palasi 1970-luvulla takaisin klassisen nukke-elokuvan ja satujen pariin, ja teki sarjan Sinbad Merenkulkijan seikkailuista.

 Filmografia 
 Vánoční sen (Hyljätty nukke) 1946
 Pan Prokouk v pokušení (Herra Prokouk joutuu kiusaukseen) 1946
 Inspirace (Innoitus) 1948
 Král Lávra (Kuningas Lávra) 1950
 Poklad Ptačího ostrova 1952
 Cesta do pravěku (Ihmemaailman salaisuudet) 1955
 Vynález zkázy (Salaisuuksien saari) 1958
 Baron Prášil (Paroni Munchhausenin uskomattomat seikkailut) 1961
 Bláznova kronika (Kaksi muskettisoturia) 1964
 Ukradená vzducholoď (Varastettu ilmalaiva) 1966
 Na kometě (Avaruusmatka) 1970
 Dobrodružství námořníka Sindibáda (Sinbad Merenkulkija) 1974
 Čarodějův učeň (Velhon oppipoika) 1977
 Pohádka o Honzíkovi a Mařence (Satuprinsessa – kertomus Jonista ja Mariasta) 1980

 Lähteet 

 Aiheesta muualla 




Luokka:Tšekkiläiset elokuvaohjaajat
Luokka:Tšekkiläiset animaattorit
Luokka:Vuonna 1910 syntyneet
Luokka:Vuonna 1989 kuolleet